Ամեն ամառ «Լույսի» ուսանողները Հայաստան են ժամանում աշխարհի տարբեր անկյուններից՝ միասին աշխատելու: Նրանք ուսումնասիրում են երկրի տարբեր համայնքներում առկա մարտահրավերները, քննարկում դրանք տեղի բնակչության հետ՝ մի քանի լուծում առաջարկելու նպատակով: Այնուհետև առաջարկված լուծումներից մի քանիսը մշակվում են ու դառնում իրագործման ենթակա նախագիծ: Այսկերպ «Լույսը» խթանում է նորարարական մոտեցումներն ու միասին մտածելու և գործելու մշակույթը: